钦定古今图书集成/明伦汇编/闺媛典/第373卷 > 《中华古今注》 > 《衫子背子》
## 钦定古今图书集成/明伦汇编/闺媛典/第373卷 > 《中华古今注》 > 《衫子背子》

衫子，自黄帝无衣裳，而女人有专一之义，故衣裳相
连。始皇元年，诏宫人及近侍人皆服衫子，亦曰半衣，
盖取便于侍奉背子。隋大业末，炀帝宫人百宫母妻
等，作绯罗蹙金飞凤背子，以为朝服及礼见宾客舅
姑之长服也。天宝年中，西川贡五色织成背子。元宗
诏曰：“观此一服，费用百金。其往金玉珍异，并不许贡。”